สวัสดีครับผมมีอาการหูอื้อข้างซ้ายข้างเดียวการได้ยินลดลงจนแทบจะไม่ได้ยิน เวลาเอนตัวลงนอนพลิกตัวซ้ายขวามีอาการเวียนศรีษะเล็กน้อยรู้สึกชาที่ใบหูซ้ายแก้มซ้ายปากและลิ้นซีกซ้าย ไม่ค่อยรับรู้รสอาหารผมฝึกหทารเกณฑ์มาช่วงฝึกก่อนเกิดอาการ มียิงปืน โดดน้ำสกปรก เป็นหวัดบ่อย(สั่งน้ำมูกแรง)วิ่งหายใจจนลมออกหูบางทีก็มีปัญหากับการทรงตัว เป็นมา6เดือนแล้วไม่ทราบว่าผมเป็นโรคอะไรมีทางรักษาให้หายไหมครับลำบากในการใช้ชีวิตประจำวันมาก...ครับ!
สวัสดีค่ะ การหูอื้อข้างเดียว อาจมีสาเหตุจาก-อยู่ในที่ที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นใน-เนื้องอกในบริเวณเส้นประสาทที่มาเลี้ยงหูชั้นในหากอาการหูอื้อนี้รบกวนการใช้ชีวิตประจำวันมาก ร่วมกับมีเดินเซ การทรงตัวลำบาก อาจเป็นปัญหาเกี่ยวกับเส้นประสาทหรือหูชั้นใน ซึ่งควรพบแพทย์เฉพาะทางเช่นแพทย์หู คอ จมูกเพื่อตรวจภายในหูและวัดการได้ยินอย่างละเอียดค่ะ ไม่ควรปล่อยทิ้งไว้เพราะอาจเสียการได้ยินหรือการทรงตัวอย่างถาวรได้การดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์ค่ะ เพราะยังไม่ทราบว่าเป็นหูอื้อจากสาเหตุอะไร